joelniklaus/EU_Wikipedias huggingface dataset:
Basketbalová extraliga žien 2012/13

Basketbalová extraliga žien v sezóne 2012/13 bol 21. ročník extraligy basketbalistiek, najvyššej basketbalovej súťaže žien na Slovensku, kontrolovanej Slovenskou basketbalovou asociáciou (SBA). Do extraligy sa v tejto sezóne prihlásilo 10 družstiev, z nich jedno je českéSBS Ostrava. Basketbalistky Popradu však v januári 2013 nesplatili svoje dlhy a s extraligou sa rozlúčili. Družstvá Dannax Sport Košice (čo sú juniorky Good Angels Košice), ktoré skončilo v minulej sezóne štvrté, a MBK Región Rožňava, ktoré skončilo šieste, sa neprihlásili do ligy. Víťazstvo obhajíli hráčky Good Angels Košice a získali tak 10. titul v rade.

Systém súťaže 
Po odohraní základnej časti raz doma a vonku sa družstvá v 2. časti súťaže rozdelili na 2 skupiny. Družstvá na 1. až 4. mieste hrali Maďarsko-slovenskú ligu (MEL) a družstvá na 5. až 9. mieste hrali o nasadenie do play-off v skupine o 5.9. miesto, do ktorej sa započítavali výsledky po základnej časti. Družstvá na 1. až 8. mieste postupili do play-off. Štvrťfinále sa hralo na 2 víťazné zápasy; semifinálové, finálové a o 3. miesto na 3 víťazné zápasy. Zo súťaže kvôli odstúpeniu Popradu nikto nevypadol.

Účastníci

Výsledky

Základná časť

Nadstavbová časť

Maďarsko-slovenská liga 
Družstvá Maďarska

Tabuľka

Skupina o 5.9. miesto

Play-off 
Štvrťfinále

1 Zápas sa odohral tiež v Košiciach

Semifinále

Play-off o 3. miesto

Finále

Konečné umiestnenie

Referencie

Pozri aj 
 Basketbalová extraliga mužov 2012/13
 Basketbalová 1. liga žien 2012/13

Externé odkazy 
 Oficiálna stránka Slovenskej basketbalovej asociácie
 Oficiálna stránka Stredoeurópskej ligy

Zdroje 
 Extraliga žien 2012/13 na stránke Slovenskej basketbalovej asociácie
 Extraliga žien 2012/13 na stránke msbasket.sk
 Extraliga žien 2012/13 na stránke eurobasket.com 

Basketbal v 2012
Basketbal v 2013
Basketbal v Maďarsku
Basketbalová extraliga žien
Zabíd (mesto)

Zabíd alebo Zebíd (arabsky:  زبيد - Zabíd/ prepis podľa lokálnej výslovnosti: Zebíd) je mesto v juhozápadnom Jemene. Je to jedno z najstarších miest v Jemene, ktoré bolo v minulosti opakovane jeho hlavným mestom a centrom arabského sveta. Má 29 035 obyvateľov (2012).

Od roku 1993 je pre svoju jedinečnú obytnú a vojenskú architektúru zapísané na zozname Svetového dedičstva UNESCO. Od roku 2000 je v dôsledku zhoršujúceho sa stavu historických budov na zozname svetového dedičstva v ohrození.

Poloha 
Mesto leží na brehu wádí Zabíd vo východnom výbežku roviny Tiháma asi 16 km od brehov Červeného mora.

Dejiny 
Starodávne mesto Zabíd založil v roku 819 či 820 Muhammad ibn Zijád a do roku 1018 bolo sídelným mestom dynastie Zijádovcov, ktorá vládla rozsiahlym oblastiam juhozápadnej časti Arabského polostrova. V rokoch 1022 – 1158 bol Zabíd sídelným mestom dynastie Nadžáhovcov. Od 13. do 15. storočia bol hlavným mestom Jemenu a vďaka významnej univerzite aj centrom arabskej vzdelanosti.

Referencie

Iné projekty

Externé odkazy 
 Informácie jemenského ministerstva informatiky
 Stránka UNESCO

Zdroj 

Mestá v Jemene
Lokality Svetového dedičstva v ohrození
Lokality Svetového dedičstva v Jemene
Portobelo a San Lorenzo

Portobelo a San Lorenzo sú pevnosti na karibskom pobreží Panamy, ktoré sú unikátnym príkladom španielskej vojenskej architektúry zo 17. a 18. storočia (Panama bola španielskou kolóniou).

V roku 1980 boli pevnosti zapísané na zoznam svetového dedičstva UNESCO. 

Po celom pobreží Panamy budovali Španieli pevnosti, ktoré mali za úlohu chrániť prístavy z ktorých pochádzali lode plné amerického striebra i iného tovaru do Európy. Väčšina striebra pochádzala z územia dnešnej Bolívie a Peru. Materiál bol naložený na lode na pobreží Peru ho previezli do mesta Ciudad de Panamá. Tam musel byť náklad z lodí vyložiť a následne sa musel prepraviť cez Panamskú šiju práve do prístavov na karibskom pobreží, odkiaľ bol vypravený do Európy. Obidve tieto lokality sa nachádzajú v provincii Colón.

Portobelo 
Mesto Portobelo bolo založené v roku 1597. Vtedy dostalo názov San Felipe de Portobelo na počesť španielskeho kráľa Filipa II. Z Portabela plávali lode z miestokráľovstva Nová Granada mieriace do Španielska. Dnes má mesto asi 4 000 obyvateľov. Okolie mesta bolo vyhlásené za národný park.

San Lorenzo 
Pevnosť San Lorenzo bola postavená v roku 1597 blízko významnej panamskej rieky Chagres (dnes je na rieke priehrada a Gatúnske jazero, ktoré je dôležitou súčasťou Panamského prieplavu). Okolitých 9 653 ha pevniny je dnes chránenou prírodnou oblasťou.

Externé odkazy 
 San Lorenzo
 Portobelo
 Portobelo na www.bruceruiz.net
 San Lorenzo na www.bruceruiz.net
 Oficiálna stránka UNESCO

Zdroj 

Stavby v Paname
Lokality Svetového dedičstva v Paname
Lokality Svetového dedičstva v ohrození
Javorový album

Javorový album je štúdiový album slovenskej skupiny Desmod z roku 2012. Všetky skladby boli nanovo nahraté, majú nové aranžmány a boli prizvaní hostia Ivan Tásler, Jiří Stivín, Marie Rottrová, Marta Jandová, Miro Šmajda a skupina Close Harmony Friends.

Zoznam skladieb 
 „Dážď“ - 4:26
 „Kyvadlo“ - 3:50
 „Otvorím Ťa dokorán“ /DESmod feat. Marta Jandová/ - 2:49
 „Mám asi pravdu /DESmod feat. Jiří Stivín/ - 3:12
 „Kamenné ruže“ - 3:35
 „Zhorí všetko čo mám“ - 4:21
 „Mráz do žíl“ /DESmod feat. Ivan Tásler/ - 3:40
 „Dobrý nápad“ /DESmod feat. Jiří Stivín/ - 3:55
 „Možno mi odpustíš“ - 4:11
 „Strom“ /DESmod feat. Marie Rottrová / - 3:30
 „Úplné bezvetrie“ /DESmod feat. Jiří Stivín/ - 3:44
 „Zober ma domov“ - 4:21
 „Marry“ /DESmod feat. Jiří Stivín/ - 3:54
 „Zostane ticho“ /DESmod feat. Miro Šmajda/ - 3:37
 „Posledná“ /DESmod feat. Close Harmony Friends/ - 3:30

Výroba 
 Výkonní producenti: Lukáš Kolivoška, Bobo Tkáč, Miro Tásler, Ivan Tásler
 Nahrávané v štúdiu VALEC (Dúbravka) v Bratislave v júli 2012
 Nahrávali a mixovali: Lukáš Kolivoška, Bobo Tkáč a Ivan Tásler
 Mastering: Bobo Tkáč Producent: Ivan Tásler

Albumy skupiny Desmod
Hudobné albumy z 2012
Jupiler League

Jupiler League, v súčasnej dobe nazývaná aj Belgická Pro League je najvyššia profesionálna liga v Belgicku. Vznikla v roku 1895 a patrí medzi najstaršie futbalové súťaže v Európe. Pri založení mala 7 klubov, z ktorých sa stal historicky prvým majstrom FC Liégeois. V súčasnosti zoskupuje 16 najlepších klubov v krajine. Sponzorom ligy je belgický pivovar Jupiler a preto je liga známa ako Jupiler League.

Najúspešnejším klubom v histórii je RSC Anderlecht, ktorý dokázal získať majstrovský titul už 32-krát. Po ňom nasleduje Club Brugge KV s 13 titulmi, Union Saint-Gilloise s 11 titulmi a Standard Liège s 10 titulmi.

UEFA rebríček 
UEFA rebríček futbalových líg k 14. marcu 2013:
 7  (9)  Ukrajinská Premier League 
 8  (7)  Rossijskaja Futboľnaja Premijer-Liga 
 9  (8)  Eredivisie
 10  (12)  Jupiler League
 11  (10)  Grécka superliga 
 12  (11)  Süper Lig
 13  (14)  Švajčiarska superliga

Kluby v sezóne (2019/20) 
RSC Anderlecht
Antwerp FC
Cercle Brugge K.S.V.
R. Charleroi S.C.
Club Brugge KV 
K.R.C. Genk
K.A.A. Gent
K.V. Kortrijk
KAS Eupen
Excelsior Moeskroen
KV Mechelen
KV Oostende
Sint-Truidense VV
Standard Liège
Waasland-Beveren
S.V. Zulte Waregem

Prehľad tímov s majstrovskými titulmi

Najlepší strelci

Externé odkazy 
 liga na UEFA.com
 Liga na soccerway.com

Futbal v Belgicku
Najvyššie národné futbalové súťaže
Futbalové súťaže v Európe
Keno Klub Extraliga vo futsale 2012/13

Keno Klub Extraliga vo futsale v sezóne 2012/13 bol 20. ročník extraligy futsalistov, najvyššej futsalovej súťaže mužov na Slovensku, kontrolovanej Slovenským futbalovým zväzom (SFZ). V súťaži účinkovalo rovnako ako v minulej sezóne 10 družstiev. Víťazom sa už po krát stalo družstvo Slov-matic FOFO Bratislava, ktoré v sezóne ani raz neprehralo.

Systém súťaže 
Po základnej časti, v ktorej hral každý s každým jedenkrát doma a vonku, nasledovala nadstavbová časť. Tá pozostávala z 2 skupín, o 15. miesto a o 5.10. miesto. Play-off sa v tejto sezóne nehralo. Posledné 2 celky po nadstavbovej časti hrali prelínaciu baráž.

Účastníci

Základná časť

Zápasy

Tabuľka 

Zdroj: FutsalSlovakia

Nadstavbová časť

Skupina o 1.5. miesto 
Zápasy

Priebežná tabuľka

Skupina o 5.10. miesto 
Zápasy

Priebežná tabuľka

Zdroj: FutsalSlovakia

Konečné umiestnenie

Baráž o extraligu 
Ani jeden z extraligových tímov sa v extralige neudržal a v sezóne 2013/14 si zahrajú openligové tímy Púchova a Levíc.

 
Pozn: V 2. lige Bratislava skončilo na 1. mieste "B" družstvo Slov-matic Bratislava, ktoré nemôže hrať v extralige, preto ho nahradilo 2. družstvo.

1. kolo
Púchov; 11.5.2012

2. kolo
(na odvetu)

Referencie

Externé odkazy 
 Extraliga 2012/13 na stránke futsalslovakia.sk
 Futsalová extraliga na stránke uefa.com

Futsal v 2012
Futsal v 2013
Slovenská extraliga vo futsale
Waasland-Beveren

Waasland-Beveren je belgický futbalový klub pochádzajúci z mesta Beveren, ktoré leží vo východnom Flámsku. Bol založený v roku 1936 pod názvom Red Star Haasdonk a v roku 1944 sa prvýkrát zúčastnil najnižšej provinčnej ligy západného Flámska. V júni roku 2002 zmenil názov na KV Red Star Waasland, pod ktorým až do roku 2010 súťažil v nižších domácich súťažiach. V tom istom roku sa spojil s krachujúcim bývalým belgickým majstrom KSK Beveren a vytvoril súčasný klub Waasland-Beveren. V sezóne 2011/12 skončil v 2. Belgickej lige na 2. mieste, čím si zabezpečil historický úspech v podobe postupu do najvyššej súťaže Jupiler League.

Domáce zápasy hráva na štadióne Freethiel Stadion, ktorý má kapacitu 13 290 miest. Štadión bol oficiálne otvorený v roku 1938, odvtedy prešiel niekoľkými rozšíreniami a rekonštrukciami, naposledy v roku 2008.

Hlavnými farbami klubu je žltá a červená.

Okrem postupu do najvyššej súťaže klub nezaznamenal v histórii žiaden výrazný úspech.

V lete 2013 prestúpil do tohto klubu z Podbeskidzie Bielsko-Biała slovenský futbalista Róbert Demjan (ako najlepší strelec, útočník aj hráč ročníka 2012/13 poľskej Ekstraklasy).

Tréneri
 Dirk Geeraerd (Júl 2010–Nov 12)
 Glen De Boeck (Nov 2012–)

Externé odkazy
 Oficiálna stránka klubu

Zdroje

 
 
 

Belgické futbalové kluby
Futbalové kluby založené v 1936
Benjamín

Benjamín alebo Benjamin môže byť:
meno, pozri Benjamín (prvé meno)
v Biblii:
najmladší syn Jákoba a Ráchel, zakladateľ rovnomenného kmeňa, pozri Benjamín (syn Jákoba)
izraelský kmeň, synonymum: Benjamínovci, pozri Benjamín (kmeň)

Benjamín alebo benjamínok môže byť prenesene:
 najmladší člen rodiny alebo spoločenskej skupiny
 hovorovo: figovník lesklý (Ficus benjamina)

Benjamín môže byť aj Svätý Benjamín

Benjamin môže byť aj:
 región v Predjordánsku, pozri Benjamin (región)
 sídlo v USA:
Benjamin (Missouri)
Benjamin (Pensylvánia)
Benjamin (Texas)
Benjamin (Utah)
 bývalá franc. značka áut, pozri Benjamin (značka automobilu)
 čínsky kreslič komiksov, pozri Benjamin (kreslič komiksov)
 krycie meno britskej rušičky, pozri Benjamin (rušička)
 priezvisko:
 Walter Benjamin
 ...
Židia v Iraku

Židovská komunita v Iraku bola v minulosti jedna z najväčších, najstarších a najváženejších východných židovských komunít. Za jej pôvod sa pokladá Babylonský exil. Tunajšia židovská komunita sa v období antiky a stredoveku považovala za jednu z najbohatších a najkultúrnejších na svete. Najväčšieho rozkvetu v moderných dejinách sa tunajšia komunita dočkala po Prvej svetovej vojne, kedy nastalo obrodenie a Irackí Židia hrali často kľúčové úlohy v najväčších obchodných podnikoch národa. Mnoho z nich tiež bolo na dôležitých pozíciách v polícii a vládnych službách.

Negatívne skúsenosti prišli v 30. rokoch 20. storočia, kedy sa v Iraku zdvíha vlna nacionalizmu a xenofóbie podporovaná nemeckými agentmi. Tá vyvrcholila 1.-2. júna 1941 počas povstania Rašída Alího, počas ktorého boli podniknuté útoky na židovské obchody a domy a pri ktorých bolo zabitých na 200 Židov. Tento pronemecký režim však bol zanedlho zvrhnutý inváziou britskej armády. Tieto skúsenosti viedli irackých Židov k prvým malým odchodom do Palestíny.

Najhoršia situácia pre iracké židovstvo však začala po vyhlásení nezávislosti Štátu Izrael a počas Vojny o nezávislosť. Židia boli bagdadskou vládou organizovane prenasledovaní, prebiehali razie a lúpeže v židovských domoch. Mnoho Židov bolo zatknutých, uväznených a odsúdených za velezradu. Židovským lekárom a lekárnikom boli odobraté oprávnenia vykonávať prax, obchodníkom koncesie. Židia boli vyhnaní zo všetkých pozícii v štátnej správe a represie postihli aj židovských študentov univerzít.

Irackí Židia sa v svetle týchto udalostí rozhodli odísť z krajiny. Problémom bol spôsob odchodu, nakoniec bagdadská vláda súhlasila s leteckým transferom (Operácia Ezdráš a Nehemiáš), ktorý však nesmel byť priamy. Preto boli irackí Židia letecky prepravení prevažne na Cyprus, čiastočne potom do Iránu. V decembri 1951 z týchto presunov dorazilo do Izraela 113 000 Židov z Cypru, ostatných 8 000 z Iránu.

Po počiatočnej emigrácii poklesla židovská populácia v Bagdade zo 100 000 na 5 000. V roku 1968 potom už žilo v Bagdade len 2 000 Židov. V súčasnosti žije celá židovská populácia, majúca 100 Židov, v Bagdáde.

Referencie

Externé odkazy 
 Irackí Židia z Bagdadu 

Etniká, národy a národnosti v Iraku
Náboženstvo v Iraku
Irak
Irak
Nespútaný anjel

Nespútaný anjel je mexická telenovela od Nathalie Lartilleux v roku 2008. Hlavné úlohy stvárnili herci Maite Perroni a William Levy. Na Slovensku ju vysielala TV Doma od 17. augusta 2010 do 28. júla 2011 a od 14. novembra 2013 do 14. mája 2014.

Obsadenie

Vysielanie v ostatných krajinách 
 Venevision  
  Canal 9
 Univisión
 Telemicro (Emitida por Primera Vez en 2008 a las 3pm,en 2012 Vuelve a ser transmitida por 2da vez en la misma hora)
 América Televisión
 Mega/ La Red
 Lady Channel
 Canal 10
 Canal Sur- Nova (2012-13)
 Acasa TV
 TVG
 Aragón Televisión
 Castilla-La Mancha Televisión
 Repretel
 Telemetro Panamá
 Nova TV, Doma TV
 RTV Pink
 Canal RCN
 Gama TV
 Pink BH
 Pink M
 POP TV
 TV4 
 Rustavi 2
 Sitel TV
 Vizion Plus
BTV
 Latele
 LNK/TV3 
 Monte Carlo TV
 TV2
 Star TV
 ABS-CBN (2009-2010, con el título («María de Jesus») 
 Global TV (Indonesia)
TV Doma
PMC Family
 Abu Dhabi Al Oula
 NTV Kenya  
 Kanal 2  
 Ant1  
 LNT  
 SBT

Externé odkazy 
 
 
 Oficiálna slovenská Facebooková stránka

Mexické telenovely
Telenovely z 2008
Telenovely Televisy
Židia v Belgicku

Židia a judaizmus má v Belgicku dlhú históriu od 1. storočia do súčasnosti. Pred 2. svetovou vojnou sa v Belgicku nachádzalo takmer 100 000 obyvateľov židovského vyznania, po jej konci zhruba polovica. Belgicko však bolo voči Židom vždy menej prívetivé. Napriek tomu bola roku 1831 Židom ústavne priznaná sloboda vyznania, všeobecné cítenie bolo proti nim a napríklad aj získať belgické občianstvo bolo veľmi ťažké. K roku 2006 sa v Belgicku nachádza 31 200 osôb židovského vyznania. Väčšina z nich sa sústreďuje do Bruselu a Antverp.

Referencie

Externé odkazy 
 holocaust.cz - Holokaust v Belgicku

Zdroj 
 

 
Etniká, národy a národnosti v Belgicku
Náboženstvo v Belgicku
Belgicko
Belgicko
1. vodnopólová liga žien 2012/13

1. vodnopólová liga žien v sezóne 2012/13 bol 22. ročník ligy vodnopólistiek, vodnopólovej súťaže žien na Slovensku, kontrolovanej Slovenským zväzom vodného póla (SZVP). Súťaže sa zúčastnili tie isté 4 družstvá ako v minulej sezóne. Titul získali prvýkrát hráčky Pirana SC Topoľčany, ktoré po víťazstve v Slovenskom pohári získali v tejto sezóne double, a na 2. miesto odsunuli obhajkyne titulu a 14-násobné majsterky v radePVK Vrútky.

Systém súťaže 
Hrala sa iba základná časť, a to turnajovým spôsobom. Turnajov bolo 4, každý jeden účastník bol organizátorom jedného turnaja.

Účastníci

Výsledky

Zápasy

Tabuľka 

Zdroj: mokralopta.sk

Konečné umiestnenie

Slovenský pohár 2012/13 
 Topoľčany, 30. november1. december 2012

Referencie

Pozri aj 
 Vodnopólová extraliga mužov 2012/13

Externé odkazy 
 Sezóna žien 2012/13 na stránke mokralopta.sk
 Sezóna žien 2012/13 na stránke klubu Slávia UK Bratislava

Vodné pólo v 2012
Vodné pólo v 2013
1. vodnopólová liga žien
Kyselina škoricová

Kyselina škoricová je organická zlúčenina s chemickým vzorcom C6H5CH=CHCOOH. Ide o biele kryštáliky mierne rozpustné vo vode.

Kyselina škoricová sa získava z oleja škorice alebo z balzamov, napríklad storaxu. Nachádza sa tiež v bambuckom tuku a je najlepšou indikáciou histórie prostredia a post-extrakčných podmienok. Možno ju vyrobiť aj synteticky.

Kyselina škoricová sa používa ako dochucovadlo, v syntetickom indigu a v niektorých liečivách, jej primárnym použitím je však výroba metyl- a etylbenzylesteru pre parfumový priemysel. Kyselina škoricová má „medovú, kvetinovú vôňu“ (Merck index). Kyselina sama a jej prchavejší etylester (etylcinnamát) sú vonné a chuťové zložky esenciálneho oleja škorice, kde je podstatnou zložkou príbuzná látka cinnamaldehyd. Kyselina škoricová je tiež súčasťou biosyntetických ciest pri výrobe šikimátu a fenylpropanoidu. Biosyntéza kyseliny z fenylalanínu prebieha za prítomnosti enzýmu fenylalanínamoniaklyázy (PAL).

Kyselina škoricová je rozpustná v dietyléteri, nerozpustná v hexáne.

Pozri aj 
 Cinnamaldehyd
 Etylcinnamát

Externé odkazy 
 Flavornet.org
 Chemfinder
 Katzer, G. Gernot Katzer 's Spice Pages, prístup 17. august 2006.

Zdroj 

Hydroxyškoricové kyseliny
Aromatické zlúčeniny
Metylcinnamát

Metylcinnamát je metylester kyseliny škoricovej. Je priehľadný alebo má bielu farbu, so silnou aromatickou vôňou. Prirodzene sa vyskytuje v rôznych rastlinách, v ovocí (napr. jahody), v niektorých koreniach (napr. sečuánske) a u niektorých druhov bazalky. Eucalyptus olida má najvyššiu známu koncentráciu metylcinnamátu (98%), s 2 – 6% hmotnosťou čerstvého výnosu v listoch a vetvičkách.

Metylcinnamát je používaný v priemyselných príchutiach a vôňach. Chuť je ovocná, po jahodách, vôňa je sladká, ovocná, pripomínajúca škoricu a jahody.

Je známe, že priťahuje samčekov rôznych orchideových včiel, ako je napríklad Aglae caerulea.

Zoznam rastlín, ktoré obsahujú metylcinnamát 
 Eucalyptus olida
 Bazalka americká cv. Purple Lovingly
 Bazalka americká cv. Purple Castle 
 Bazalka americká cv. Purple Long-legged
 Bazalka americká cv. Clove
 Bazalka pravá cv. Sweet Castle
 Bazalka pravá cv. White Compact
 Bazalka pravá cv. large green leaves
 Ocimum micranthum cv. Cinnamon
 Ocimum minimum cv. Little Virgin
 Ocimum minimum cv. Purple Virgin
 Ocimum sp. cv. Purple ruffle
 Ocimum sp. cv. White ruffle

Toxikológia a bezpečnosť 
Mierne toxický pri požití. Orálne LD50 pre potkany je 2 610 mg/kg. Horľavý v kvapalnom stave. Pri zahriatí na teplotu rozkladu sa uvoľňuje štipľavý dym a dráždivé výpary.

Pozri aj 
 Eukalyptový olej

Referencie

Zdroj 

Estery hydroxynamických kyselín
Aromatické zlúčeniny
Krym (republika)

Krym, dlhý tvar Krymská autonómna republika (ukr. Автономна Республіка Крим – Avtonomna Respublika Krym, doklady a staršie názvy pozri nižšie) je sporné územie, bývalá republika Ukrajiny na polostrove Krym. V marci 2014 jednostranne vyhlásila samostatnosť (pod názvom Krymská republika) a vyslovila sa za svoje pripojenie k Rusku, čo si nechala potvrdiť aj miestnym referendom. V súčasnosti ide de facto o subjekt Ruskej federácie, ktorá má nad územím kontrolu; ako subjekt Ruskej federácie má názov Krymská republika (rus. Республика Крым - Respublika Krym). Ukrajina Krym považuje naďalej za svoje územie.

Oficiálne názvy Krymu ako súčasti Ukrajiny 
Podľa Ústavy Ukrajiny z roku 1978 (platnej do roku 1996):
 do januára 1994: Krymská autonómna sovietska socialistická republika;

 vo februári až septembri 1994: Krymská autonómna sovietska socialistická republika (Krymská ASSR) alebo Krymská republika (novelami ústavy č. 3851-12 a č. 4013-12 bolo do ústavy pridaných do jej záverečných častí pár viet obsahujúcich okrem iného výraz Krymská republika, ostatné – t. j. staršie – vety ústavy však naďalej obsahovali starší názov Krymská autonómna sovietska socialistická republika);

 od septembra 1994 do roku 1996: Krymská autonómna republika (novelou ústavy č. 171/94-VR bolo výslovne zjednotené názvoslovie ústavy tak, že namiesto Krymská ASSR a Krymská republika sa v ústave používa už len nový názov Krymská autonómna republika).

Podľa Ústavy Ukrajiny z roku 1996 (platnej dodnes): Krymská autonómna republika.

Podľa Ústavy Krymu z roku 1998 (platnej dodnes): Krymská autonómna republika.

Podľa zákona Najvyššieho sovietu Krymskej ASSR z roku 1992 (platného do roku 1999): Krymská republika (zákon bol zrušený v roku 1999, pričom ako dôvod bolo uvedené, že názov Krymská republika protirečí Ústave Krymu z roku 1998).

Slovenský Úrad geodézie, kartografie a katastra (ÚGKK) uvádza na svojich stránkach v zozname názvov štátov ako oficiálny ukrajinský názov: Krymská republika. Tento názov, ktorý ÚGKK SR uvádza, bol v čase vydania spomínaného zoznamu – ako vidno vyššie – v rozpore so zákonmi a ústavami Krymu aj Ukrajiny.

Dejiny

1921 - 1992

Odovzdanie Krymu Ukrajinskej SSR 
Dňa 19. februára 1954, pri príležitosti 300. výročia pripojenia Ukrajiny k Rusku odovzdalo Prezídium Najvyššieho sovietu ZSSR Krym Ukrajine (vtedajšej Ukrajinskej sovietskej socialistickej republike). Okrem propagandistických motívov hrali úlohu aj faktory ako: geografická blízkosť, previazanosť ekonomík a kultúrne vzťahy.

Politika 
Krym je parlamentná republika bez prezidenta. Zákonodárny orgán tvorí 100-členný parlament, tzv. vrchná rada, ktorý je volený každých 5 rokov od roku 2009. Výkonnú moc predstavuje rada ministrov, ktorej predsedá premiér, ktorý je volený parlamentom.	

Špeciálny zákonodárny zbor Krymských Tatárov sa nazýva Qırımtatar Milliy Meclisi a 14 Krymských Tatárov pôsobí aj v Krymskom parlamente.

Administratívne členenie

Obyvateľstvo 

Údaje o národnostnom zložení sú na základe ukrajinského sčítania ľudu v roku 2001.

Referencie

Iné projekty

Zdroj 
presun časti článku Krym (polostrov)

 
Sporné územia
JOJ WAU

JOJ WAU je tretia stanica patriaca pod TV JOJ so zameraním najmä na kriminálne seriály. Vysielať začala 15. apríla 2013 o 06:00 reprízou súťaže Miss Slovensko 2013. Stanica sa pôvodne zameriavala na cieľovú skupinu mladých žien, pričom ťažiskom vysielania boli najmä reality show, lifestylové magazíny, predovšetkým o bývaní, nakupovaní, varení, prípravách na rodičovstvo, o životnom štýle, o svadbách, o chudnutí, o plastických operáciách a ďalších „ženských“ témach.

Svoj signál šíri prostredníctvom satelitu, DVB-T (v 2. multiplexe) a IPTV sietí.

Programy

Vlastné zábavné programy 
 Nákupné maniačky
 Páli jej to!
 S Luciou v kuchyni

Vlastné seriály 
 Bratislava Deň a noc
 Keby bolo keby
 Odsúdené

Publicistika 
 Supermama
 Top Star

Akvizičné seriály 
  Ben a Kate (Ben and Kate)
  C.S.I.: Kriminálka Miami (CSI: Miami)
  Kosti (Bones)
  Matlock (Matlock)
  Prefíkané slúžky (Devious Maids)
  Doktori (The Resident)
  Krv a poklad (Blood and treasure)
  Dr. Harrow (Dr. Harrow)
  Vraždy v Brokenwoode (The Brookenwood mysteries)

Telenovely 
  Búrka: Dobrodružstvo lásky (La tempestad)
  Červené ruže (Rote Rosen)
  Láska a pomsta (Valientes)
  Láska v Istanbule (Lale Devri)
  Lena – moja láska (Lena – Liebe meines Lebens)
  Rosalinda (Rosalinda)
  Túžba (Desire)

Dokumentárne seriály 
  Na potulkách svetom (Uberguide)
  Špecialisti na mohutné telá (Big Body Squad)

Shows 
 Pekelná výzva
 Bábätká 
 Naša Svadba
 Prerobíme rodičovský dom
 Kardashianky a ich rodina
 Extrémne premeny – Nevesty
 Ty schudni a ty priber!
 Plastický chirurg z Beverly Hills
 Najlepší vizážisti
 Jedlo, čo ťa žerie
 Najšpinavšie domácnosti
 Skutočné paničky z Beverly Hills
 Áno, šéfe! USA
 Áno, šéfe! Veľká Británia

Referencie 

WAU
WAU
Vzniklo v 2013
Basketbalová extraliga mužov 2012/13

Basketbalová extraliga mužov v sezóne 2012/13 bol 21. ročník extraligy basketbalistov, najvyššej basketbalovej súťaže mužov na Slovensku, kontrolovanej Slovenskou basketbalovou asociáciou (SBA). V extralige bolo v tejto sezóne iba 9 družstiev, pretože tím BK Váhostav-SK Žilina, ktorý skončil v minulej sezóne na 8. mieste, nepodal prihlášku do tejto sezóny a žiadne družstvo 1. ligy neprejavilo záujem štartovať v najvyššej súťaži. Naopak, po roku sa do súťaže vrátil BK Inter Bratislava, ktorý v minulej sezóne pôsobil v českej Mattoni NBL. Ten nakoniec v maximálnom počte zápasov zdolal Komárno a vybojoval svoj druhý slovenský titul.

Systém súťaže 
Po odohraní základnej časti dvakrát doma a vonku postúpilo najlepších 8 družstiev do play-off. Všetky zápasy play-off sa hrali na 3 víťazné zápasy. Výnimku tvorilo družstvo Levíc, ktoré odohralo iba základnú časť. Zo súťaže kvôli nepárnemu počtu družstiev v tejto sezóne nikto nevypadol.

Účastníci 

Pozn: Tím Levíc účinkuje zároveň aj v českej najvyššej súťaži.

Tabuľka po základnej časti

Play-off

Štvrťfinále

Semifinále

Play-off o 3. miesto 
(na odvetu)

Pozn: Nitra odmietla nastúpiť na zápasy o 3. miesto a kontumácia zápasu znamenala zisk bronzu pre Spišskú Novú Ves.

Finále

Konečné umiestnenie

Referencie

Pozri aj 
 Basketbalová extraliga žien 2012/13

Externé odkazy 
 Sezóna mužov 2012/13 na oficiálnej stránke SBA
 Sezóna mužov 2012/13 na stránke basket.sk
 Sezóna mužov 2012/13 na stránke msbasket.sk
 Extraliga mužov na stránke eurobasket.com 

Basketbal v 2012
Basketbal v 2013
Basketbalová extraliga mužov
Tipsport extraliga 2013/2014

Tipsport extraliga 2013/2014 bola 21. sezóna slovenskej hokejovej extraligy, najvyššej klubovej súťaže v ľadovom hokeji na Slovensku, ktorú organizuje Slovenský zväz ľadového hokeja. Majstrom sa stalo družstvo HC Košice, ktoré vo finále porazilo družstvo HK Nitra 4:3 na zápasy v sérii hranej na 4. víťazné zápasy. Družstvo MsHK DOXXbet Žilina sa v baráži s Bardejovom zachránilo v súťaži.

Extraligové kluby 
V sezóne 2013/2014 v nej hrá 10 regulárnych družstiev a družstvo HK Orange 20, hrajúce v Bratislave, ktoré odohrá iba jej časť ako prípravu pre Majstrovstvá sveta v ľadovom hokeji hráčov do 20 rokov.

Konečná tabuľka základnej časti

Play-off

Pavúk

Štvrťfinále 
(tučne sú zvýraznené domáce zápasy)

 HC KošiceMHC Mountfield Martin 4:0 (6:1, 3:2, 1:0, 4:3sn)
 HK NitraHKM Zvolen 4:0 (3:1, 5:0, 3:2, 2:0)
 HC ’05 Banská BystricaHK 36 Skalica 4:2 (3:1, 4:1, 2:4, 1:4, 5:0, 2:1) 
 ŠHK 37 PiešťanyHK AutoFinance Poprad 4:1 (2:1, 2:1, 2:5, 3:0, 3:0)

Semifinále 
 HC KošiceŠHK 37 Piešťany 4:2 (4:1, 3:5, 0:2, 4:1, 3:0, 2:1) 
 HK NitraHC ’05 Banská Bystrica 4:1 (6:2, 4:2, 4:6, 5:2, 4:3pp)

Finále 
 HC KošiceHK Nitra 4:3 (4:3sn, 1:2, 4:3pp, 2:3, 2:1sn, 1:3, 6:0)

Baráž o extraligu 
 MsHK DOXXbet ŽilinaHC 46 Bardejov 4:1 (3:1, 4:3, 3:4pp, 2:1, 6:2)

Majstrovský káder 2013/2014

Externé odkazy 
 Slovenský zväz ľadového hokeja
 Oficiálna stránka

Ľadový hokej v 2013
Ľadový hokej v 2014
Sezóny slovenskej hokejovej ligy
Tipsport extraliga
Panton

Panton je dnes už bývalé česko-slovenské, ale skôr české hudobné vydavateľstvo, gramofónová spoločnosť, ale aj značka hudobných nosičov a hudobnín. Vzniklo v roku 1967. Pôvodný názov Panton, nakladatelství Svazu Československých skladatelů. Aj pod názvami – Panton, vydavatelství Českého hudebního fondu alebo Panton, nakladatelství pro Český hudební fond.

Panton ako gramofónová spoločnosť sa orientovala na nahrávky všetkých žánrov: klasická hudba, pop, rock, jazz, folk, dychovka ale aj hovorené slovo. Ale svojim zameraním oslovovala zvlášť náročnejších konzumentov z oblasti klasickej hudby, rocku a hlavne džezu. Pozornosť si zaslúži 45–kusová séria 7" vinylov EP Mini Jazz Klub, ktorá bola postupne vydávaná v rozmedzí rokov 1976 – 86. Po roku 1996 bola značka sprivatizovaná a stala sa súčasťou značky Bonton Music. V súčasnosti jej pôvodný katalóg vlastní české hudobné vydavateľstvo Supraphon.

Externé odkazy 
 Panton – Český hudební slovník osob a institucí
  Panton na Discogs
 Oficiálna stránka Supraphonu 

Panton
Podniky v Česko-Slovensku
Požiar v Matadore v roku 2011

Požiar v Matadore v roku 2011 bol požiar, ktorý vypukol 2. novembra 2011 v priestoroch bývalej chemickej továrne Matador v Bratislave, mestskej časti Petržalka. Uhoreli pri ňom traja ľudia. 

Na mieste zasahovalo od 23. hodiny do šiestej ráno 65 hasičov z Bratislavy, Pezinka a Malaciek. V objekte našli zranenú ženu, 63-ročnú bezdomovkyňu, ktorá ich informovala, že tam sú ešte traja ľudia. V murovanej budove, ktorú hasiči prehľadávali, nikoho nenašli. Táto dvojpodlažná budova sa čiastočne zrútila okolo polnoci. Zhorené telá nezvestných troch ľudí boli nájdené v troskách neďalekého dreveného prístrešku. 

Polícia následne začala stíhanie pre trestný zločin všeobecného ohrozenia.

Pozri aj 
 Požiar v Matadore v roku 2006

Referencie 

2011 na Slovensku
Požiare na Slovensku
Udalosti v Petržalke
Oltár Nebies

Oltár Nebies alebo (nesprávne) Chrám Nebies  je komplex taoistických chrámov v obvode Tung-čcheng v historickej časti Pekingu. Jeho začiatky siahajú do začiatku 15. storočia. Čínski cisári sa tu modlili za dobrú úrodu.

V súčasnosti patrí spolu so Zakázaným mestom k najvyhľadávanejším pamiatkam Pekingu. V roku 1998 bol zapísaný na zoznam svetového dedičstva UNESCO.

Obetný oltár 
V čínskej mytologii sú báje o zrodení ľudstva, ale čínske nebo bolo prázdne, bez bohov, a bohovia nemali vymedzené ani žiadne určité miesto. Nadviazať s nimi spojenie mohli veriaci len v chrámoch postavených k tomuto účelu. Platilo to bez výnimky i pre cisára, ktorý musel vystupovať po schodišti do Chrámu Nebies na juhu svojho hlavného mesta Pekingu a prosiť nebo o požehnanie svojej vlády a o jej úspechy. Od ,,Paláca odriekania“ na západe areálu kráčal k vlastnému okrúhlemu chrámu. Najvýznamnejšími objektmi tohto chrámu sú klenba Nebies a hlavná sieň modlitieb za dobrú úrodu.

Sieň modlitieb 
Je 31 metrov vysoká, stojí na vysokom trojstupňovom mramorovom podstavci kruhového pôdorysu, má tri tmavomodré strechy nad sebou a bola postavená v rovnakej dobe ako cisársky palác, v roku 1421.

Kruhový oltár 
Je to trojposchodová kamenná terasa, každé poschodie je ohraničené zábradlím z kameňa. Konali sa tu obrady obetí Nebesiam.

Múr ozvien 
Je to budova obklopená kruhovitým múrom, preslávená dobrou akustikou. Keď niekto zašepká na jednej strane múra, ozvena to odnesie na opačný koniec.

Oltár nebies 
V dávnych časoch slúžil na obetovanie. Je trojposchodový, z mramoru a prostriedok tvorí guľatý kameň, ktorý je základom prstenca. Dnes je hlavne dejiskom fotografovania. Každý Číňan stojaci na stredovom kameni sa tu chce dať vyfotografovať.

Sieň modlitieb za dobrú úrodu 
Táto stavba bola dokončená v roku 1420. Tvoria ju posvätné objekty. Je vybudovaná do vežovitého tvaru, má tri prstence a modré strechy z glazovaných tašiek. Modré strechy sú i na ostatných budovách. Hlavná sieň je bohato vyzdobená a v jej čele stojí modro-zlatý trón.

Referencie

Literatúra 
 1000 DIVŮ SVĚTA, vydalo nakladatelství Svojtka & Co., s.r.o.
 MODERNÍ ILUSTROVANÁ ENCYKLOPEDIE, DORLING KINDERSLEY BOOK

Iné projekty

Externé odkazy 
 Stránka UNESCO
 Chrám nebies
 Chrám nebies

Zdroj 

Lokality Svetového dedičstva v Číne
Dejiny Číny
Stavby v Číne
Chrám Preah Vihear

Preah Vihear je hinduistický chrám na severe Kambodže pri hraniciach s Thajskom. 
O územie na ktorom sa chrám nachádza viedli oba štáty v minulosti spor; v 60. rokoch 20. storočia bolo nakoniec priznané Kambodži. Chrám je zasvätený Šivovi, jeden z prvých chrámov bol na tomto mieste vystavaný už v 9. storočí.

V roku 2008 bol zapísaný na zozname svetového dedičstva UNESCO.

Iné projekty

Externé odkazy 
 Stránka UNESCO
 Case Concerning the Temple of Preah Vihear 
 The Thai's Unique View Of The Khmer People And History

Zdroj 

Lokality Svetového dedičstva v Kambodži
Hinduistické chrámy
Archeologické lokality v Kambodži
Mansúr al-Halládž

Mansúr al-Halládž (-po arabsky; celým menom po arabsky Abú al-Mugít Husajn ibn Mansúr al-Halládž [existujú aj ďalšie verzie mena]; po perzsky (podľa novovekej výslovnosti) Abu 'l-Mogit Hosajn b. Mansur b. Mahammá Bajzávi Halládž alebo perzsky ľudovo Mansur-e Halládž; * august 857, At-Túr, dnešný Irán – † 26. marec 922, Bagdad) bol arabsky hovoriaci teológ a kazateľ z Perzie, ktorého poprava sa považuje za významný predel islamského mysticizmu.

Zdroj 
 Halládž, Abú l-Mugíš al-Husajn ibm Mansúr, al-. In:

Externé odkazy 
ḤALLĀJ, ABU’L-MOḠIṮ ḤOSAYN

Sufizmus
Narodenia v 857
Úmrtia v 922
Perzské osobnosti
Židia proti okupácii

Židia proti okupácii (Jews Against the Occupation, skrátene JATO) je skupina pôvodne z New Yorku, ktorá sama seba nazýva „organizáciou moderných, sekulárnych a veriacich Židov rôzneho veku usilujúcich o mier v oblasti Izraela a Palestíny prostredníctvom spravodlivosti pre Palestínčanov aj Izrael“. Tiež požadujú zbúranie bezpečnostnej bariéry na pomedzí Izraela a Západného brehu Jordánu, ktorú nazývajú „Stenou apartheidu“ (Apartheid Wall).

Organizácia tvrdí, že hľadá jednotu s palestínskym ľudom podporou ľudských väzieb, ktoré presahujú náboženské, etnické a politické rozpory. Protestujú najmä proti následujúcim šiestim bodom:
 
 Izraelské osady a okupácia palestínskych území
 Vojenské útoky izraelskej armády a policajná brutalita
 Vojenská a finančná podpora Izraela zo strany USA
 Ekonomické obmedzovanie palestínskej spoločnosti zo strany Izraela
 Vyhnanie a vyháňanie Palestínčanov z ich domovov
 Cenzúra protiizraelských politických názorov pod zámienkou obvinenia z antisemitizmu.

Podľa Rachel Newmannovej, členky JATO  
„Izrael bol vytvorený čiastočne kvôli antisemitizmu a čiastočne tiež preto, že USA chceli mať na Blízkom Východe nearabského partnera, ktorý by pomohol podporiť záujmy USA v ropnej oblasti“

Pozri aj 
 Izraelsko-palestínsky konflikt
 Anarchisti proti múru
 Antisionizmus

Externé odkazy 
 Oficiálne stránky Židia proti okupácii New York
 Oficiálne stránky Židia proti okupácii New Jersey

Zdroj 
 

Antisionizmus
Organizácie na ochranu ľudských práv
Izraelsko-palestínsky konflikt
Vysoká škola Goethe Uni Bratislava

Vysoká škola Goethe Uni Bratislava je súkromná vysoká škola, ktorá pôsobí na Slovensku od roku 2012. Zabezpečuje vysokoškolské vzdelávanie prvého a druhého stupňa na svojich troch fakultách. Zriaďovateľom školy je spoločnosť Vysoká škola Goethe Uni Bratislava, a.s. Vysoká škola pôsobí na základe uznesenia vlády č. 361 zo dňa 18. júna 2012.

Predpokladom na štúdium na tejto vysokej škole je ovládanie nemeckého jazyka, dominantného jazyka vyučovania. Základnou ideou je ponúknuť nemecky hovoriacim mladým ľudom z priľahlého regiónu kvalitné vzdelanie v medzinárodnom prostredí. Spolupracuje s medzinárodnými  vysokými školami a univerzitami.

Minister školstva Juraj Draxler sa vo februári 2015 vyjadril, že predpokladá zrušenie školy. Dôvodom je, podľa neho, neplnenie podmienok akreditácie. Skončiť by mala do  „konca tohto roku“. Rektor Ľubomír Šlahor tvrdil, že o ničom nevie a škola vypracováva podklady pre Akreditačnú komisiu. Neistota ostáva ohľadne schválených programov. 64 súčasných študentov od augusta 2015 nemusí mať kde doštudovať.

Fakulty 
 Fakulta medzinárodného podnikania 
 Fakulta mediálnych a kultúrnych štúdií
 Fakulta cestovného ruchu so sídlom v Piešťanoch

Pozri aj 
 Zoznam vysokých škôl na Slovensku

Referencie

Externé odkazy 
 Oficiálna stránka školy

Súkromné vysoké školy na Slovensku
Organizácie založené v 2012
Školy v Bratislave
Christian Martinelli

Christian Martinelli (* 6. marec 1983, Sondalo, Taliansko) je taliansky biatlonista súťažiaci za klub C.S. Carabinieri. Hoci krajinu reprezentoval už niekoľkokrát na MS v biatlone, nikdy sa zatiaľ nezúčastnil ZOH. Povolaním je profesionálny vojak a jeho súčasnými trénermi sú bývalí talianski biatlonisti Alexander Inderst a Giuseppe Montello. 

Najlepšie individuálne umiestnenie v rámci svetového pohára dosiahol v sezóne 2012/13 keď sa umiestnil v talianskej Anterselve v stíhacích pretekoch na 17. mieste.

MS v biatlone
Zatiaľ sa zúčastnil troch MS v biatlone s tým že maximum dosiahol v roku 2009 keď v súťaži štafiet skončil na 7. mieste.

MS

Legenda
SP - šprint
PU - stíhacie preteky
MS - preteky s hromadným štartom
IN - vytrvalostné preteky
TE - preteky štafiet

Zdroje
Christian Martinelli na stránke IBU Datacenter

Narodenia v 1983
Talianski biatlonisti
Talianski olympionici
Ignác Kolčák

Ignác Kolčák (* 16. máj 1931, Sihelné – † 20. január 2008, Bratislava) bol slovenský akademický maliar.

V rokoch 19521958 študoval na Akadémii výtvarných umení v Prahe. V roku 1965 sa podieľal na založení Oravskej galérie v Dolnom Kubíne a v rokoch 19701975 bol jej riaditeľom. V roku 1990 sa podieľal na obnovení Umeleckej besedy slovenskej a od roku 1993 sa stal jej tajomníkom.

Zdroj 
www.orava.sk/osobnosti-ignac-kolcak Ignác Kolčák na orava.sk

Referencie

Literatúra

Externé odkazy 
 Diela autora v zbierkach slovenských galérií

Slovenskí maliari
Osobnosti zo Sihelného
Klemen Bauer

Klemen Bauer je slovinský reprezentant v biatlone, ktorý sa narodil v hlavnom meste krajiny v Ľubľani. Profesionálne sa začal venovať biatlonu v roku 1996 a od roku 2000 je členom reprezentačného družstva. Povolaním je vojenský inštruktor a medzi jeho záľuby patrí snowboarding a paraglajding. Jeho osobným trénerom je Tomaš Kos a tímovým trénerom je Uroš Velepec. Súčasne je tiež členom slovinského lyžiarskeho klubu SK Ihan.

Doposiaľ dokázal na vrcholných podujatiach vybojovať jednu striebornú medailu ako člen zmiešanej štafety MS v biatlone 2012.

Svetový pohár 
Najlepšie umiestnenie v rámci celkového hodnotenia svetového pohára dosiahol v sezóne 2009/10 keď sa v konečnom poradí umiestnil na 20. mieste.

Olympijské hry 
Zatiaľ sa zúčastnil na 2 olympijských hrách a jeho najlepším výsledkom je 4. miesto z pretekov šprintu na 10 km zo ZOH 2010.

Majstrovstvá sveta 
V rámci MS dokázal vybojovať zatiaľ svoju jedinú medailu z vrcholného podujatia. V zmiešaných štafetách na MS v biatlone 2012 skončil spolu Andrejou Maliovoú, Tejou Gregorinovou a Jakovom Fakom na 2. mieste. V rámci pretekov jednotlivcov je jeho najlepšie umiestnenie 5. miesto. 

Legenda
SP - šprint
PU - stíhacie preteky
MS - preteky s hromadným štartom
IN - vytrvalostné preteky
TE - preteky štafiet
MIX - preteky zmiešaných štafiet
DNF - nedošiel do cieľa

Zdroje
Klemen Bauer na stránke IBU Datacenter
Klemen Bauer na stránke Sport-Reference.com

Narodenia v 1986
Slovinskí biatlonisti
Slovinskí olympionici
Mo Jen

Mo Jen  (vlastné meno ; * 17. február 1955 Čína) je čínsky spisovateľ, kritik čínskej spoločnosti a držiteľ Nobelovej ceny za literatúru za rok 2012. Jeho najvýznamnejšie dielo je súbor piatich príbehov Chung kao-liang (1987). Opísal v nich historické deje v jeho rodnom kraji Kao-mi.

Za svoju satirickú prózu Ťiou-kuo (1992) bol odsúdený za politické podvracanie, pretože ostro kritizoval súčasnú čínsku spoločnosť.

Život 
Kuan Mo-jie prišiel na svet v roľníckej rodine v provincii Šan-tung. Počas Kultúrnej revolúcie opustil v dvanástich rokoch školu, aby nastúpil do práce vo fabrike. Ako dvadsaťročný vstúpil do Ľudovooslobodeneckej armády, kde sa začal ešte ako vojak zaoberať literatúrou. V roku 1981 uverejnil svoju prvú zbierku poviedok. V roku 1984 začal vyučovať na vojenskej kultúrnej akadémii na literárnom oddelení. V roku 1986 ukončil štúdium na Armádnej umeleckej vysokej škole.

Literárny úspech zažil v roku 1987, keď publikoval cyklus noviel Chung kao-liang. Román náleží do smeru čínskej „sün-ken wen-süe“ literatúry a mal medzinárodný ohlas vďaka filmu Červené pole od režiséra Čang I-mou. Mo Jena možno považovať za spisovateľa neprikrášleného života v čínskej provincii, ktorý mal za sebou nátlak kvôli oficiálne sankcionovanému realizmu a ktorého literárne výsledky sa nepochybne zlepšovali, odkedy sa dal ovplyvniť hnutím magického realizmu.  

Jeho umelecký pseudonym Mo Jen znamená "Nehovor!". Zvolil si ho na pamäť nebezpečnej doby, keď mu rodičia zakrývali ústa, aby  nevzbudzoval hnev.

Iné projekty

Zdroj 
 Stránka švédskej akadémie
 aktuality.sk - Nobelova cena 2012
 

Čínski spisovatelia
Nositelia Nobelovej ceny za literatúru
Pseudonymy
Simon Eder

Simon Eder (* 28. august 1984, Zell am See, Rakúsko) je rakúsky biatlonista a reprezentant. 

Profesionálne sa začal venovať biatlonu v roku 1996 a od roku 2008 je členom reprezentačného tímu. Povolaním je vojak ako mnohí biatlonisti. Jeho osobným trénerom je Walter Hörl a tímovým trénerom je jeho otec a tiež bývalý rakúsky reprezentant Alfred Eder. Momentálne je slobodný a ovláda anglický a taliansky jazyk. 

Doposiaľ získal na vrcholných podujatiach 2 strieborné medaily, z toho jednu na ZOH a druhú na MS v biatlone. Obe pochádzajú zo štafetových pretekov.

Svetový pohár 
Najlepšie umiestnenie v rámci celkového hodnotenia svetového pohára dosiahol v sezóne 2009/10 keď sa v konečnom poradí umiestnil na 8. mieste.

Olympijské hry 
V rámci ZOH bol zatiaľ členom rakúskeho biatlonového tímu len vo Vancouveri 2010 kde dokázal vybojovať v rámci štafety mužov na 4 x 7,5 km striebornú medailu.

Majstrovstvá sveta 
Na MS v biatlone dokázal zatiaľ získať jednu striebornú medailu v súťaži štafiet mužov v rámci MS v biatlone 2009. Najlepším individuálnym umiestnením je 8. miesto z pretekov šprintu, tiež z MS v biatlone 2009.

Legenda
SP - šprint
PU - stíhacie preteky
MS - preteky s hromadným štartom
IN - vytrvalostné preteky
TE - preteky štafiet

Zdroje
Simon Eder na stránke IBU Datacenter
Simon Eder na stránke Sport-Reference.com

Rakúski biatlonisti
Rakúski strieborní olympijskí medailisti
Osobnosti z Zell am See
Jean-Philippe Leguellec

Jean-Philippe Leguellec je kanadský reprezentant v biatlone. 

Narodil sa v meste Kingston, v provincií Ontário. S biatlonom začal vo veku 13 rokov. Profesionálne začal súťažiť v roku 1999 a členom reprezentačného tímu je od roku 2003. V súčasnej dobe (apríl 2013) je tiež členom klubu kanadského klubu Biathlon Courcelette. Jeho osobným ale aj reprezentačným trénerom je bývalý kanadský reprezentant Jean Paquet. 

V minulosti sa už viackrát zúčastnil MS v biatlone a ZOH avšak bez medailového úspechu. 

Medzi jeho záľuby patria adrenalínové športy.

Svetový pohár 
Najlepšie umiestnenie v rámci celkového hodnotenia svetového pohára dosiahol v sezóne 2009/10, keď sa v konečnom poradí umiestnil na 30. mieste. Doposiaľ sa dokázal 9x prebojovať v rámci pretekov jednotlivcov do top 10. Jeho životný úspech je víťazstvo v pretekoch šprintu v švedskom Östersunde v sezóne 2012/13.

Olympijské hry 
Zatiaľ sa zúčastnil na 2 olympijských hrách. Jeho najlepším výsledkom je 6. miesto z pretekov šprintu na 10 km zo ZOH 2010.

Majstrovstvá sveta 
V rámci MS je jeho najlepším umiestnením 8. miesto z pretekov štafiet mužov na 4 x 7,5 km z MS v biatlone 2013. 

Legenda
SP - šprint
PU - stíhacie preteky
MS - preteky s hromadným štartom
IN - vytrvalostné preteky
TE - preteky štafiet
MIX - preteky zmiešaných štafiet

Zdroje
Jean-Philippe Leguellec na stránke IBU Datacenter
Jean-Philippe Leguellec na stránke Sport-Reference.com

Narodenia v 1985
Kanadskí biatlonisti
Kanadskí olympionici
Osobnosti z Kingstonu (Ontário)
Alexis Bœuf

Alexis Bœuf (* 4. marec 1986, Chambéry, Francúzsko) je francúzsky reprezentant v biatlone.

Narodil sa v meste Chambéry, na úpätí Savojských Álp. Profesionálne sa začal venovať biatlonu v roku 2000 a od roku 2003 je členom reprezentačného družstva. V súčasnej dobe (apríl 2013) je tiež členom francúzskeho biatlonového klubu Douanes – La Feclaz. Jeho osobným trénerom je Siegfried Mazet a reprezentačným trénerom Stephane Bouthiaux.

V minulosti už viackrát štartoval na MS v biatlone s tým, že vybojoval 4 seniorské medaily a 1 juniorskú. ZOH sa zatiaľ nezúčastnil.

Medzi jeho záľuby patrí šport a hudba, civilným povolaním je colný úradník.

Svetový pohár 
Najlepšie umiestnenie v rámci celkového hodnotenia svetového pohára dosiahol v sezóne 2012/12, keď sa v konečnom poradí umiestnil na 17. mieste. Doposiaľ sa dokázal 4x prebojovať na stupeň víťazov, z toho 1x skončil prvý, 1x druhý a 2x tretí. Zatiaľ jediné víťazstvo si vybojoval v stíhacích pretekoch v americkom stredisku Presque Isle v sezóne 2010/11.

Majstrovstvá sveta 
Bœuf je držiteľom troch strieborných a jednej bronzovej medaily z MS v biatlone. Všetky sú z tímových pretekov: dve z pretekov štafiet mužov a dve z pretekov zmiešaných štafiet. Najlepší individuálny úspech dosiahol v šprinte na 10 km na MS v biatlone 2013, keď sa umiestnil na 6. mieste.

Juniorské majstrovstvá sveta 
Na juniorských MS v biatlone 2006 bol členom víťaznej štafety mužov a vo svojej zbierke vlastní jednu zlatú medailu.

Legenda
SP - šprint
PU - stíhacie preteky
MS - preteky s hromadným štartom
IN - vytrvalostné preteky
TE - preteky štafiet
MIX - preteky zmiešaných štafiet
DNF - nedošiel do cieľa

Odkazy
 Oficiálna stránka

Zdroje
Alexis Bœuf na stránke Biathlon.com.ua
Alexis Bœuf na stránke IBU Datacenter

Francúzski biatlonisti
Osobnosti zo Chambéry
Henrieta Mičkovicová

Henrieta Mičkovicová (* 25. jún 1967, Bratislava) je slovenská herečka.

Vyštudovala Gymnázium Ladislava Sáru v Bratislave a herectvo na Divadelnej fakulte Vysokej školy múzických umení. Účinkovala v množstve českých a slovenských seriáloch a filmoch. V poslednom období svojej hereckej kariéry sa venovala natáčaniu seriálov zo slovenskej televíznej produkcie Ordinácia v ružovej záhrade, Panelák, Ako som prežil, Búrlivé víno a Nový život. Učinkuje v Divadle Aréna v predstavení Lulu. Aj v DPOH v divadelnej hre Tri prasiatka kde hrá Líšku a v divadelnej hre Veronikina izba.  

Jej dlhoročným partnerom je Alexander Bárta, s ktorým má dcéru Esther, a z predošlého vzťahu má syna Dávida.

Filmografia 
 20072012: Ordinácia v ružovej záhrade
 20082017: Panelák
 20092009: Ako som prežil
 20132017: Búrlivé víno
 20202021: Nový život (Vanda)
 2022súčasnosť: Nemocnica (Rita)

Referencie

Externé odkazy 
 
 

Slovenské divadelné herečky
Slovenské filmové herečky
Slovenské televízne herečky
Slovenské dabingové herečky
Osobnosti z Bratislavy
Carpații Occidentali (v širšom zmysle)

Carpații Occidentali (iné názvy: Carpații Apuseni, Carpații de Apus, po slovensky aj: Západorumunské Karpaty, (Rumunské) Západné Karpaty) sú západná časť Karpát v Rumunsku medzi  Panónskou panvou na západe, Transilvánskou kotlinou a Južnými Karpatmi na východe a Dunajom na juhu. Pozostávajú z Apusenských vrchov, Munții Poiana Ruscă a Banátskych vrchov (plus priľahlých zníženín).

Charakteristika 
Prevažná časť pohoria je vápencová a nachádza sa tu množstvo krasových útvarov. Výškové maximá vrchov sa pohybujú v rozmedzí 1 500 až  (Cucurbăta Mare).

Delenie 
Delenie podľa:
 Apusenské vrchy
 Munții Poiana Ruscă
 Banátske vrchy

Delenie podľa V. Krála (ktoré výslovne spomína aj priľahlé zníženiny a Apusenské vrchy uvádza rozložené na jednotlivé ich časti):
Munții Meseşului
Muntele Seș
Dealurile Crişene
Bihorské vrchy
Pădurea Craiului
Munții Gilăului
Muntele Mare
Munții Codru-Moma
Munții Zarandului
Sedmohradské rudohorie
Podişul Lipovei
Culoarul Bega-Timiş
Poiana Ruscă
Culoarul Orăştiei
Culoarul Timiş-Cerna
Dealurile Caraşului
Banátske vrchy
Munții Almăjului

Iné delenia pozri v článkoch o Apusenských vrchoch, Poiane Rusce a Banátskych vrchoch.

Referencie

Iné projekty

Externé odkazy 
Carpatii Apuseni

Karpaty
Pohoria v Rumunsku
Portugalské národné vodnopólové družstvo mužov

Portugalské národné vodnopólové družstvo mužov je národné družstvo mužov, ktoré reprezentuje Portugalsko v medzinárodných vodnopólových súťažiach a priateľských zápasoch. Funguje pod záštitou Federaçáo Portuguesa de Nataçáo (FPN). Jeho najlepší výsledok je 18. miesto na Letných olympijských hrách v roku 1952.

Vrcholné podujatia 
Na olympijských hrách sa portugalské družstvo zúčastnilo iba raz. Na LOH 1952 v Helsinkách skončilo osemnáste, keď v dvoch eliminačných kolách neprešlo cez Egypt a Brazíliu. Potom sa už olympijského turnaja nikdy nezúčastnilo. Na Majstrovstvá sveta sa družstvu nepodarilo kvalifikovať ani raz. 

Na Majstrovstvách Európy sa družstvo nezúčastnilo, resp. nekvalifikovalo ani raz. V roku 2004 sa kvalifikovalo na ME B kategórie v tureckom Istanbule, ale skončilo na nich na poslednom 12. mieste. Z ďalších 2 kvalifikácií sa mu na druhé najvyššie európske podujatie už kvalifikovať nepodarilo.

Výsledky 
Olympijské hry

Majstrovstvá sveta
 nekvalifikovalo sa

Majstrovstvá Európy

Majstrovstvá Európy B kategórie

Referencie 

 todor66.com

Pozri aj 
 Portugalské národné vodnopólové družstvo žien

Externé odkazy 
 Oficiálna stránka Federaçáo Portuguesa de Nataçáo 

Národné vodnopólové družstvá
Vodné pólo
Národné